**LAZDIJŲ RAJONO SAVIVALDYBĖS TARYBA**

# SPRENDIMAS

**DĖL LAZDIJŲ R. STEBULIŲ MOKYKLOS DIREKTORĖS VILIJOS PADIMANSKIENĖS ATLEIDIMO**

2020 m. sausio 30 d. Nr. 34-253

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 21 punktu, Lietuvos Respublikos švietimo įstatymo 59 straipsnio 1 dalimi, Lietuvos Respublikos darbo kodekso 55 straipsniu ir atsižvelgdama į Lazdijų r. Stebulių mokyklos direktorės Vilijos Padimanskienės 2020-01-30 prašymą, Lazdijų rajono savivaldybės taryba nusprendžia:

1. Atleisti Viliją Padimanskienę, Lazdijų r. Stebulių mokyklos direktorę, iš užimamų pareigų 2020 m. vasario 6 d.

2. Įgalioti Lazdijų rajono savivaldybės merą nutraukti terminuotą darbo sutartį, sudarytą su Lazdijų r. Stebulių mokyklos direktore Vilija Padimanskiene, 2020 m. vasario 6 d.

3. Įpareigoti Lazdijų r. Stebulių mokyklą išmokėti Vilijai Padimanskienei, Lazdijų r. Stebulių mokyklos direktorei, kompensaciją už 9 darbo dienas nepanaudotų kasmetinių atostogų už dirbtą 2018-05-01–2019-04-30 laikotarpį ir už 30,88 darbo dienų nepanaudotų kasmetinių atostogų už dirbtą 2019-05-01–2020-02-06 laikotarpį.

4. Pavesti Rasai Juškauskienei, Lazdijų r. Stebulių mokyklos direktoriaus pavaduotojai ugdymui, laikinai eiti Lazdijų r. Stebulių mokyklos direktoriaus pareigas nuo 2020 m. vasario 7 d. iki teisės aktų nustatyta tvarka bus paskirtas Lazdijų r. Stebulių mokyklos direktorius.

5. Įgalioti Rasą Juškauskienę, Lazdijų r. Stebulių mokyklos direktoriaus pavaduotoją ugdymui, laikinai einančią Lazdijų r. Stebulių mokyklos direktoriaus pareigas, apie Vilijos Padimanskienės atleidimą iš pareigų ne vėliau kaip per 5 darbo dienas pranešti Juridinių asmenų registro tvarkytojui.

6. Įpareigoti Lazdijų rajono savivaldybės merą organizuoti viešą konkursą Lazdijų r. Stebulių mokyklos direktoriaus pareigoms užimti.

7. Nustatyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės merė Ausma Miškinienė

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL LAZDIJŲ R. STEBULIŲ MOKYKLOS DIREKTORĖS VILIJOS PADIMANSKIENĖS ATLEIDIMO“ PROJEKTO**

**AIŠKINAMASIS RAŠTAS**

2020-01-30

Lazdijų rajono savivaldybės tarybos sprendimo „Dėl Lazdijų r. Stebulių mokyklos direktorės Vilijos Padimanskienės atleidimo“ projektas parengtas vadovaujantis Lietuvos Respublikos vietos savivaldos įstatymu, Lietuvos Respublikos darbo kodeksu bei atsižvelgiant į Vilijos Padimanskienės prašymą atleisti iš pareigų.

Šio projekto tikslas – atleisti iš pareigų Lazdijų r. Stebulių mokyklos direktorę Viliją Padimanskienę ir pavesti Rasai Juškauskienei, Lazdijų r. Stebulių mokyklos direktoriaus pavaduotojai ugdymui, laikinai eiti Lazdijų r. Stebulių mokyklos direktoriaus pareigas nuo 2020 m. vasario 7 d. iki teisės aktų nustatyta tvarka bus paskirtas Lazdijų r. Stebulių mokyklos direktorius bei įpareigoti Lazdijų rajono savivaldybės merą organizuoti konkursą šioms pareigoms užimti.

Parengtas sprendimo projektas neprieštarauja galiojantiems teisės aktams.

Priėmus sprendimo projektą, neigiamų pasekmių nenumatoma.

Sprendimo projektą parengė Lazdijų rajono savivaldybės administracijos Teisės, personalo ir civilinės metrikacijos skyriaus vyr. specialistė Adelė Sukackienė.

Teisės, personalo ir civilinės metrikacijos Adelė Sukackienė

skyriaus vyr. specialistė